GLOBAL บวกคึก3% ทำนิวไฮตั้งแต่เข้าตลาดฯ โบรกฯชี้การบริโภคฟื้นตัวหนุนแนะซื้อเป้า 22 บ.
GLOBAL บวกคึก3% ทำนิวไฮตั้งแต่เข้าตลาดฯ โบรกฯชี้การบริโภคฟื้นตัวหนุนแนะซื้อเป้า 22 บ. โดย ณ เวลา 12.14 น. ราคาอยู่ที่ระดับ 19.20 บาท บวก 0.50 บาท หรือ 2.67% ด้วยมูลค่าซื้อขาย 271.47 ล้านบาท
28 ส.ค. 2561

ผู้สื่อข่าวรายงานว่า บริษัท สยามโกลบอลเฮ้าส์ จำกัด (มหาชน) หรือ GLOBAL ณ เวลา 12.14 น. อยู่ที่ระดับ 19.20 บาท บวก 0.50 บาท หรือ 2.67% ด้วยมูลค่าซื้อขาย 271.47 ล้านบาท ราคาหุ้นปรับตัวแรงและทำนิวไฮตั้งแต่เข้าตลาดเมื่อวันที่ 19 ส.ค. 2552 หรือแรงในรอบ 9 ปี

บล.ดีบีเอส วิคเคอร์ส ระบุในบทวิเคราะห์วันนี้(28ส.ค.) ว่า สำหรับหุ้นที่คาดว่าจะทำ New High ที่เข้ามาใหม่คือ  AMATA,HUMAN,BTS,GLOBAL,ROBINS,WHA,RS หุ้นที่ยังอยู่ใน List คือ HMPRO,SCCC,SENA,TASCO,UV,BCPG,BDMS,CBG หุ้นที่หลุด List WORK หุ้นที่อยู่ในพื้นที่หาจังหวะ Take Profit คือ TCAP,AOT,BEM,AEONTS,TRUE
บล.เคจีไอ GLOBAL* (เป้าพื้นฐาน 17.5 บาท  Consensus 18.4 บาท สูงสุด 22 บาท) 1) ประเมินแนวรับ 18.5 บาท / แนวต้านแรก 18.9 บาท และถัดไปที่ 19.5 บาท (Stop loss 18.0 บาท) 2) ประเมินแนวโน้มราคาเหล็กในตลาดโลกที่ยังยืนสูงต่อเนื่อง (เป็นไปในทิศทางเดียวกับราคาถ่านหิน ตามนโยบายแก้ปัญหาสิ่งแวดล้อมของจีน) จะทำให้อัตรากำไรของ GLOBAL ในไตรมาส 3/61 จะยังเด่นเทียบช่วงเดียวกันของปีก่อน แม้เป็น Low season (คาดมีกำไรสต๊อกเหล็ก) 3) คาดการบริโภคในต่างจังหวัดจะเริ่มฟื้นตัวตามการฟื้นตัวของเศรษฐกิจมหภาค โดยเฉพาะในไตรมาส 4/61 และไตรมาส 1/62 (คาดจะรับ Sentiment บวกเรื่องความคืบหน้าการเลือกตั้ง)